internet vaartha 188 Views
లిస్బాన్‌ : జర్నలిస్టు దగ్గర మైక్రోపోన్‌ లాక్కొని పక్కనే ఉన్న చెరువులోకి విసిరేసిన పుట్‌ బాల్‌ స్టార్‌ క్రిస్టియానో రొనాల్డో బహిరంగ క్షమాపణకై పోర్చుగల్‌ టివి నెట్‌ వర్క్‌ కారియోద మన్హా డిమాండ్‌ చేసింది. కాగా తన అభిప్రాయాన్ని చెప్పే క్రమంలో రోనాల్డో వ్యవహరించిన తీరు యావత్‌ పోర్చుగీసు జాతికే అవమానకరమని టివి నెట్‌ వర్క్‌ డైరెక్టర్‌ కార్లోస్‌ రాడ్రిగ్యూస్‌ విమర్శించాడు. కాగా ఈ ఘటనపై పోర్చుగీసు పుట్‌ బాల్‌ ఫెడరేషన్‌తో పాటు రొనాల్డో కూడా క్షమాపణ కోసం ఆయన డిమాండ్‌ చేశారు. గ్రూపు-ఎఫ్‌లో భాగంగా జరిగే తదుపరిపోరుకు పోర్చుగీసు ఏ విధంగా సన్నద్ధమవుతుందంటూ తమ జర్నలిస్టు అడిగిన ప్రశ్నకు రోనాల్డ్‌ నైతిక విలువలు మార్చిపోయి వ్యవహరించడం ఎంతమాత్రం తగదన్నారు.ఆ జర్నలిస్టు ప్రశ్నకు సమాధానం ఇవ్వగా పోగా మైక్రోపోన్‌ లాక్కొని చెరువులో పడవేయడం అతని అహంకారానికి నిదర్శమని రాడ్రిగ్యూస్‌ పేర్కొన్నాడు.